CELEX: 62013FN0077
Language: mt
Date: 2013-08-09 00:00:00
Title: Kawża F-77/13: Rikors ippreżentat fid- 9 ta’ Awwissu 2013 — ZZ vs Europol

30.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 352/27
            
         Rikors ippreżentat fid-9 ta’ Awwissu 2013 — ZZ vs Europol
   (Kawża F-77/13)
   2013/C 352/53
   Lingwa tal-kawża: l-Olandiż
   
      Partijiet
   
   
      Rikorrent: ZZ (rappreżentant: W. Brouwer, avukat)
   
      Konvenuta: Europol
   
      Suġġett
   
   Annullament tad-deċiżjoni li tiffissa l-interessi li għandhom jitħallsu fuq l-ammont imħallas għal inkapaċità totali għax-xogħol wara żewġ inċidenti li rriżultaw matul żewġ vjaġġi mwettqa waqt is-servizz u l-ħlas ta’ danni u interessi għad-dannu allegatament subit.
   
      Talbiet tar-rikorrent
   
   
               —
            
            
               jannulla d-deċiżjoni tal-15 ta’ Ottubru 2012, flimkien ma’ dik tat-13 ta’ Marzu 2012 u dik tat-18 ta’ Diċembru 2012, rispettivament;
            
         
               —
            
            
               jannulla d-deċiżjoni impliċita tal-10 ta’ Mejju 2013 ta’ ċaħda tal-ilment tal-10 ta’ Jannar 2013;
            
         
               —
            
            
               jikkundanna lill-konvenuta għall-ħlas tal-interessi dovuti minnha fuq l-ammont ta’ EUR 170 074,39 imħallas lir-rikorrent fl-14 ta’ Mejju 2013, jiġifieri:
               
                           —
                        
                        
                           prinċipalment: interessi dovuti fuq il-perijodu mill-21 ta’ Frar 2001 sal-14 ta’ Mejju 2013, evalwati għal EUR 138 331,75;
                        
                     
                           —
                        
                        
                           sussidjarjament: interessi dovuti fuq il-perijodu mis-27 ta’ Jannar 2004 sal-14 ta’ Mejju 2013, evalwati għal EUR 83 154,25;
                        
                     
                           —
                        
                        
                           iktar sussidjarjament: mill-inqas, l-interessi dovuti fuq il-perijodu mis-27 ta’ Jannar 2004 sal-1 ta’ Frar 2013, evalwati għal EUR 80 356,75, mill-inqas, minn data li għandha tiġi ffissata mit-Tribunal għas-Servizz Pubbliku b’diskrezzjoni ġudizzjarja li minnha l-interessi saru dovuti, jew jagħti ammont ta’ kumpens tad-dannu lir-rikorrent pagabbli mill-konvenuta li jieħu inkunsiderazzjoni n-nuqqasijiet tagħha;
                        
                     
         
               —
            
            
               jikkundanna lill-konvenuta għall-ħlas ta’:
               
                           —
                        
                        
                           prinċipalment: l-interessi dovuti mill-konvenuta fuq l-ammonti mħallsa fil-kuntest tal-politika WBA&I 2600914, fit-3 ta’ Mejju 2010, jiġifieri:
                           
                                       —
                                    
                                    
                                       l-interessi mill-ħolqien tad-dejn minħabba d-dannu għas-smigħ (5 % AMA, EUR 11 344,50), fuq il-perijodu mill-11 ta’ Diċembru 2002, bit-tnaqqis ta’ 15-il jum (Sezzjoni 4B tal-politika), sat-3 ta’ Mejju 2010, liema interessi jammontaw għal EUR 4 875,28;
                                    
                                 
                                       —
                                    
                                    
                                       l-interessi mill-ħolqien tad-dejn minħabba d-dannu għall-għaksa (9 % AMA, EUR 20 420,12), fuq il-perijodu mid-data tal-attribuzzjoni tar-responsabbiltà ta’ Europol, is-27 ta’ Jannar 2004, bit-tnaqqis ta’ 15-il jum (Sezzjoni 4B tal-politika), sat-3 ta’ Mejju 2010, liema interessi jammontaw għal EUR 6 878,71;
                                    
                                 
                                       —
                                    
                                    
                                       l-interessi mill-ħolqien tad-dejn minħabba d-dannu ta’ natura konjittiva (16 % AMA, EUR 36 302,41), fuq il-perijodu mid-data tal-attribuzzjoni tar-responsabbiltà ta’ Europol, is-27 ta’ Jannar 2004, bit-tnaqqis ta’ 15-il jum (Sezzjoni 4B tal-politika), sat-3 ta’ Mejju 2010, liema interessi jammontaw għal EUR 12 228,81;
                                    
                                 
                     
                           —
                        
                        
                           sussidjarjament: jagħti lir-rikorrent ammont ta’ kumpens għad-dannu pagabbli mill-konvenuta li jieħu inkunsiderazzjoni n-nuqqasijiet tagħha;
                        
                     
         
               —
            
            
               jikkundanna lill-konvenuta għall-ispejjeż tal-kawża, inklużi l-onorarji tal-mandatarju.